شەفەق نیوز/ سەرچەوەیگ ئەمنی لە دیالە، ئمڕوو دوشەممە، خەوەردا لە تقین بومبیگ نزیگ قاوەخانەی گەنجەیلە لە قەزای موقدادیە لە باکور خوەرئەڵات بەعقوبە.
سەرچەوەگە وە ئاژانس شەفەق نیوز خەوەردا، بۆمبیگ  لە ساعاتەیل سەرەتای دۊیەشەو، قاوەخانەی گەنجەیلە کردیەسە ئامانج لە نزیک خەسخانەی زەهرا ناوراس قەزای موقدادیە، هۊچ زەرەردیگ یا تۊشبۊن گیانی نەۊیە بیجگە لە زەرەدەیل ماددی.
سەرچەوەگە وتیش، " هێزەیل ئەمن دەورەی شۊن روداوەگە دانە و لێکۆلینەوە وازکردنە ئەرا ئاشکەراکردن هەلومەرجەیل روداوەگە، رێکارەیل ئەمنی تۊنیگ لەناو موقدادیە گریاسەوەر، وە لایەن خاڵەیلە وشکنین خەسیگ  لەدەروازە سەرەکیەگەی کریەێد.
